**КОНКУРС ЗА УЧЕСТВО НА РЕПУБЛИКА СЕВЕРНА МАКЕДОНИЈА НА 60. ИНТЕРНАЦИОНАЛНА ЛИКОВНА ИЗЛОЖБА ВО ВЕНЕЦИЈА ВО 2024 ГОДИНА ВО ОРГАНИЗАЦИЈА НА „ВЕНЕЦИСКО БИЕНАЛЕ“ (LA BIENNALE DI VENEZIA)**

Врз основа на член 62 од Законот за културата („Службен весник на Република Македонија“  бр. 31/98, 49/03, 82/05, 24/07, 116/10, 47/11, 51/11, 136/12, 23/13, 187/13 44/14, 61/15, 154/15, 39/16 и 11/18), Министерството за култура објавува

**КОНКУРС ЗА ФИНАНСИРАЊЕ ПРОЕКТ ОД НАЦИОНАЛЕН ИНТЕРЕС ВО КУЛТУРАТА ОД ОБЛАСТА НА МЕЃУНАРОДНАТА ДЕЈНОСТ ЗА УЧЕСТВО НА РЕПУБЛИКА СЕВЕРНА МАКЕДОНИЈА НА 60. ИНТЕРНАЦИОНАЛНА ЛИКОВНА ИЗЛОЖБА ВО ВЕНЕЦИЈА ВО 2024 ГОДИНА ВО ОРГАНИЗАЦИЈА НА „ВЕНЕЦИСКО БИЕНАЛЕ“ (LA BIENNALE DI VENEZIA)**

**I. ОПШТИ ИНФОРМАЦИИ**

Министерството за култура објавува Конкурс за финансирање проект од национален интерес во културата од областа на меѓународната соработка за учество на Република Северна Македонија на 60. Интернационална ликовна изложба во Венеција, што ќе се одржи од 20 април до 24 ноември 2024 година, во организација на „Венециско биенале“ (La Biennale di Venezia) <https://www.labiennale.org/en/art/2024>.

Министерството за култура ќе обезбеди средства од Буџетот на Република Северна Македонија за 2024 година за учество во финансирање проект во една од следниве категории:

**1. Изложба/проект на автор**

**2. Изложба/проект на група автори.**

**II. ПРАВО НА УЧЕСТВО НА КОНКУРСОТ**

На Конкурсот право на учество имаат исклучиво правни лица со проекти/изложби од категориите наведени во овој конкурс. Правното лице задолжително треба да има склучено договор за регулирање на авторските права со авторот/авторите на изложбата/проектот.

Под правни лица се подразбираат установи од областа на културата (национални, локални или приватни), здруженија, сојузи, асоцијации и други правни лица регистрирани во Република Северна Македонија за вршење дејност од областа на културата во согласност со закон.

Учесникот на Конкурсот (доколку бил корисник на средства од Буџетот на Министерството за култура) треба да ги има исполнето преземените обврски кон Министерството за култура во последните 3 години.

Општите услови, приоритетите и посебните услови што треба да ги исполни подносителот на пријавата се утврдени во Конкурсот.

Потребната задолжителна документација со која се докажува исполнувањето на општите услови, на приоритетите и на посебните услови е утврдена во Пријавата, која е составен дел од Конкурсот.

**III. НАЧИН НА ПРИЈАВУВАЊЕ И РОК ЗА ПОДНЕСУВАЊЕ НА ПРИЈАВИТЕ**

Пријавувањето на проектот се врши со поднесување пополнета пријава за учество на Република Северна Македонија на 60. Интернационална ликовна изложба во Венеција во 2024 година во организација на „Венециско биенале“ (La Biennale di Venezia).

Пријавата треба да се преземе од веб-локацијата на Министерството за култура ([www.kultura.gov.mk](http://www.kultura.gov.mk/)) и да се пополни електронски со впишување податоци на означеното место.

Пријавите може да се достават до Министерството за култура по пошта (ул. „Ѓуро Ѓаковиќ“ бр. 61, 1000 Скопје), со датум на поштенскиот жиг, или лично во пи­сар­ни­цата на Министерството најдоцна до 15:30 часот во работните денови.

Нема да бидат разгледувани следниве пријави: доставени по истекот на рокот на Конкурсот, пополнети на несоодветен образец, нецелосно пополнети и нецелосни пријави – без приложени документи што задолжително се бараат. Материјалите доставени со пријавите на Конкурсот не се враќаат на апликантите.

**Конкурсот трае 50 дена од денот на објавувањето, односно од  28.9.2023 година заклучно со 16.11.2023 година.**

**IV. ИЗВЕСТУВАЊЕ ЗА РЕЗУЛТАТИТЕ ОД КОНКУРСОТ**

Резултатите од Конкурсот ќе бидат објавени на веб-локацијата на Министерството за култура.

Сите учесници ќе бидат и писмено известени за резултатите од Конкурсот со решение на Министерството за култура.

Висината на средствата со кои ќе биде поддржан проектот ќе се утврди во согласност со Буџетот на Министерството за култура за 2024 година.

**V. ДОПОЛНИТЕЛНИ ИНФОРМАЦИИ**

Дополнителни информации во врска со Конкурсот може да се добијат во Секторот за меѓународна соработка и соработка со УНЕСКО на телефонските броеви: 02/3240 533 и 02/3240 549 или на е-адресите: lj.stefanovska@kultura.gov.mk и bogoja.angelkovski@kultura.gov.mk.